Nicole Kidman se rok laat die koppe draai | SARIE
Keith Urban en Nicole Kidman attends FOTO Image.net / Frazer Harrison / Getty Images
Bekendes het gistraand weer gepronk by die Screen Actors Guild-toekenningsaand waar akteurs en aktrises bekroon is vir uitnemendheid in die rolprent- en TV-bedryf. Van die uitrustings het ons (aangenaam) verras en ander het ons nou weer behoorlik laat kopkrap.
Die Oscar-wenner Nicole Kidman se rok is so interessant, ons hier op kantoor kan doodeenvoudig nie besluit of dit mooi of lelik is nie.
Fanie Cronjé, SARIE se styl- en sosiale redakteur, is mal oor die rok. "Dis vars, dis iets anders, dis on trend met die blinkers, die groen en die tropiese tema. Ek cheer vir Nicole, juis oor sy nie bang is om te waag nie. En dit ontlok debat. Smaak verskil."